OpenLLM-France/wikimedia huggingface dataset:
# Serge Blusson

Serge Blusson (París, XIIè arrondissement, 7 de maig de 1928 - Creil, 14 de març de 1994) va ser un ciclista francès, que fou professional entre 1950 i 1959. Com a ciclista amateur va prendre part en els Jocs Olímpics de Londres de 1948, on guanyà la medalla d'or en la prova de persecució per equips, junt amb Pierre Adam, Charles Coste i Fernand Decanali. Com a professional va guanyar, entre d'altres, el Gran Premi de Plouay de 1953 i el Tour de Picardia de 1957.

## Palmarès

* 1948
** Campió Olímpic de persecució per equips (amb Pierre Adam, Charles Coste i Fernand Decanali)
* 1949
** 1r a la París-Évreux
* 1950
** 1r a la París-Limoges
* 1952
** Vencedor d'una etapa del Tour de l'Oest
* 1953
** 1r al Gran Premi de Plouay
** Vencedor d'una etapa del Tour de l'Oest
* 1954
** 1r al Circuit de Cher
* 1957
** 1r al Tour de Picardia i vencedor d'una etapa

### Resultats al Tour de França

* 1950. 42è de la classificació general
* 1951. Abandona (10a etapa)
* 1954. Abandona (5a etapa)

## Referències

* ↑ «BLUSSON Serge». [Consulta: 30 novembre 2024].
* ↑ «Olympedia – Serge Blusson». [Consulta: 30 novembre 2024].
* ↑ ONLUS®, Museo del Ciclismo Associazione Culturale. «Museo del Ciclismo - Serge BLUSSON» (en italià). [Consulta: 30 novembre 2024].

## Enllaços externs

* Fitxa de Serge Blusson a sitiodeciclismo.net
# Galceran VI de Pinós

Galceran VI de Pinós (Catalunya, segle XIV – Bagà, Berguedà, 1354), noble, senyor (1348-1354) de les baronies i castells de Pinós, Lavansa, Josa i Bagà, senyor dels castells de Ponts, Ossera, Sant Romà, Gósol, Saldes, l'Espà, Querforadat, Fórnols Sisquer, Montargull (força de “Montarguyl”), Padrinàs (“castro et vila de Padrinaç”), de l’Espluga de Lavansa (“castro et villa d’Espluga de Lavança”) i Balmanya
Fill de Pere Galceran II de Pinós i de Marquesa de Fenollet i de Saportella, germana del vescomte d'Illa i Canet.

## Biografia

Després de la conquesta de Mallorca per part de Pere IV d'Aragó, Jaume III només va conservar la ciutat de Montpellier i les petites baronies de Carladès i Omeladès. Des d'aquí va atacar el Rosselló el 1348. Galceran VI de Pinós apareix com un dels organitzadors d'aquesta eficaç defensa.
Amb la revolta del jutge d'Arborea, Marià IV a Sardenya, el rei Pere decideix aparellar una flota i atacar els revoltats. Galceran VI de Pinós apareix com un dels nobles convocats. Va participar al Setge de l'Alguer on va ser ferit de gravetat, va tornar a Bagà on morí poc després.
Al morir sense descendència fou succeït pel seu germà Pere Galceran III de Pinós.

## Referències

* ↑ «Jaime III de Mallorca» (en castellà). Real Academia de la Historia. [Consulta: 13 abril 2023].
* ↑ «Crónica del rey d'Aragó en Pere IV lo Ceremoniós, ó del Punyalet/Llibre Quart, capitol 2, v181.» (en català antic). wikisource. [Consulta: 13 abril 2023].
* ↑ Bertrán i Roigé, Prim «La nobleza catalana y la guerra de Cerdeña. La expedición de 1354». Hidalguía: la revista de genealogía, nobleza y armas, ISSN 0018-1285, Nº 271, 1998, pàg. 745-753.
* ↑ «Crónica del rey d'Aragó en Pere IV lo Ceremoniós, ó del Punyalet. Llibre Quint, cap 4,v229» (en català antic). wikisource. [Consulta: 13 abril 2023].
# Veredicte final

Veredicte final (títol original: The Verdict) és una pel·lícula de Sidney Lumet, estrenada el 1982. Va aconseguir cinc nominacions a l'Oscar. Aquesta pel·lícula ha estat doblada al català.

## Argument

Frank Galvin (Paul Newman) és un advocat de certa edat vingut a menys, que passa el temps bevent i fent petites feines. Un antic soci li recorda el cas d'un error mèdic comès en un hospital, que encara no està tancat, i en el qual Galvin havia intervingut. Realitza un gran esforç per treballar de nou de forma professional i esbrina que aquest cas podria guanyar-se a favor dels familiars de la víctima. A mesura que prepara el cas rep ofertes econòmiques per arreglar l'assumpte sense anar a judici. Però Galvin està disposat a jugar-s'ho tot, tant per aconseguir una important indemnització per als familiars com per per refer-se com a advocat.

## Repartiment

* Paul Newman: Frank Galvin
* Charlotte Rampling: Laura Fisher
* Jack Warden: Michael Morrisset
* James Mason: Ed Concannon
* Milo O'Shea: El jutge Hoyle
* Lindsay Crouse: Kathleen Costello
* Ed Binns: El bisbe Brody
* Julie Bovasso: Maureen Rowney
* Roxanne Hart: Sally Doughney
* James Handy: Kevin Doughney
* Wesley Addy: El doctor Towler
* Joe Seneca: El doctor Thompson
* Lewis J. Stadlen: El doctor Grubber
* Kent Broadhurst: Joseph Alito

## Premis i nominacions
### Nominacions

* 1983: Oscar a la millor pel·lícula
* 1983: Oscar al millor director per Sidney Lumet
* 1983: Oscar al millor actor per Paul Newman
* 1983: Oscar al millor actor secundari per James Mason
* 1983: Oscar al millor guió adaptat per David Mamet
* 1983: Globus d'Or a la millor pel·lícula dramàtica
* 1983: Globus d'Or al millor director per Sidney Lumet
* 1983: Globus d'Or al millor actor dramàtic per Paul Newman
* 1983: Globus d'Or al millor actor secundari per James Mason
* 1983: Globus d'Or al millor guió per David Mamet

## Al voltant de la pel·lícula

* Robert Redford havia d'interpretar en principi el paper de Frank Galvin. Quan el guionista David Mamet va presentar el seu argument, Redford no va trobar-se molt còmode per interpretar el paper d'un alcohòlic i es va buscar un altre guionista per escriure un altre projecte. Tanmateix, Redford, finalment, va desistir. El realitzador Sidney Lumet va guardar el projecte inicial i Paul Newman va acceptar interpretar el paper de Galvin.
* Dustin Hoffman, Roy Scheider, Frank Sinatra i Cary Grant són els noms que els productors van examinar per interpretar la pel·lícula.
* Julie Christie va estar temptada per interpretar el paper de Laura Fisher, que va ser finalment interpretat per Charlotte Rampling.
* Dos actors del repartiment, Jack Warden i Ed Binns, van interpretar papers a la pel·lícula Dotze homes sense pietat on interpretaven els jurats 6 i 7. Aquella pel·lícula de 1957 també va ser dirigida per Sidney Lumet.
* La pel·lícula va ser rodada en gran part a Boston.
* Es pot veure Bruce Willis als seus inicis, en el paper d'un observador durant el procés.

## Referències

* ↑ «Veredicte final». Esadir.
* ↑ «The Verdict». The New York Times.
* ↑ «The Verdikt, trivia». IMDb.
# El detectiu cantant

El detectiu cantant (títol original: The Singing Detective) és una pel·lícula dirigida per Keith Gordon, estrenada l'any 2003. Aquest film pertany al gènere de la comèdia i al gènere policíac. Ha estat doblada al català.
El detectiu cantant és una adaptació de la mini-sèrie que s'inspirava en films negres i que seguia el recorregut d'un home afligit d'una malaltia degenerativa que li dona crisis de psoriasis insuportables. El director d'aquesta sèrie, Dennis Potter patia aquesta malaltia i va morir l'any 1994.

## Argument

Dan Dark, escriptor de novel·les policíaques rosegat per una lenta malaltia degenerativa del cervell, no pot trobar la curació sinó és submergint-se en un món oníric que ha creat per una de les seves obres, en la qual un cínic investigador privat també és cantant en una banda. El seu personatge a poc a poc es veurà implicat en la intriga d'una investigació d'una prostituta a Los Angeles dels anys cinquanta. Molt medicat, aviat el cap de Dan confondrà realitat i ficció...

## Repartiment

* Robert Downey Jr.: Dan Dark
* Robin Wright: Nicola / Nina / rossa
* Jeremy Northam: Mark Binney
* Mel Gibson: Dr. Gibbon
* Carla Gugino: Betty Dark
* Adrien Brody: El 1r pistoler
* Jon Polito: El 2a pistolera
* Katie Holmes: La infermera Mills
* Amy Aquino: La infermera Nohzki
* Alfre Woodard: El cap d'equip
* Saul Rubinek: L'especialista

## Premis

* 2003: Festival de Cinema Fantàstic de Sitges: Millor actor (Robert Downey Jr.)

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > El detectiu cantant». [Consulta: 8 octubre 2018].
* ↑ Zacharek, Stephanie «TELEVISION/RADIO; A Singing Detective Plays It Again» (en anglès). The New York Times.
# Nerbis

Nerbis (en francès Nerbis) és un municipi francès situat al departament de les Landes i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 180 | 201 | 199 | 213 | 256 | 251 | 240 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat |
| 1945-1971 | Louis Lalanne |
| 1971-2007 | Michel Lalanne |
| 2007-2008 | Christian Lalanne |
| 2008- | Bernard Pontarrasse |

## Referències

* ↑ «Toponímia occitana». Arxivat de l'original el 2012-03-16. [Consulta: 26 desembre 2010].
# Reedsville (Virgínia de l'Oest)

Reedsville és una població dels Estats Units a l'estat de Virgínia de l'Oest. Segons el cens del 2000 tenia 517 habitants.

## Demografia

Segons el cens del 2000, Reedsville tenia 517 habitants, 205 habitatges, i 152 famílies. La densitat de població era de 307,1 habitants per km².
Dels 205 habitatges en un 35,6% hi vivien nens de menys de 18 anys, en un 56,1% hi vivien parelles casades, en un 14,1% dones solteres, i en un 25,4% no eren unitats familiars. En el 20,5% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,9.
Per edats la població es repartia de la següent manera: un 25% tenia menys de 18 anys, un 9,3% entre 18 i 24, un 30,2% entre 25 i 44, un 24,4% de 45 a 60 i un 11,2% 65 anys o més.
L'edat mediana era de 36 anys. Per cada 100 dones de 18 o més anys hi havia 83,9 homes.
La renda mediana per habitatge era de 32.273 $ i la renda mediana per família de 34.219 $. Els homes tenien una renda mediana de 28.750 $ mentre que les dones 19.688 $. La renda per capita de la població era de 14.332 $. Entorn del 15,7% de les famílies i el 14,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Reedsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Reedsville». American Fact Finder. Oficina del Cens dels Estats Units, 12-01-2010.
# Aaron Staton

Aaron Staton (n. 2 de febrer de 1978; Huntington, Virgínia de l'Oest) és un actor estatunidenc conegut pel seu paper de Ken Cosgrove en la sèrie Mad Men i per ser el protagonista, Cole Phelps del videojoc L.A. Noir.
Staton va néixer a Huntington, Virgínia Occidental, però va créixer a Jacksonville, Florida, on es va graduar en el Terry Parker High School. En 2004 va fer el propi en la Carnegie Mellon School of Drama. Està casat amb l'actriu Connie Fletcher, amb qui té un fill.
Des de 2007 treballa en la sèrie de televisió Mad Men interpretant a Ken Cosgrove, paper pel qual va rebre un premi del Sindicat d'Actors en 2008 i 2009. Staton també ha aparegut en sèries de televisió com Law & Order: SVU, 7th Heaven i Without a Trace. El 2011 va interpretar a l'agent Cole Phelps en el videojoc de Rockstar Games L.A. Noire.

## Filmografia

* 2005: Law & Order: Special Victims Unit com Andy Wall (un episodi)
* 2006: 7th Heaven com Daniel (tres episodis)
* 2007 – 2015:Mad Men com Ken Cosgrove
* 2007: August Rush com Nick
* 2007: One Night com Leroy
* 2007: Diari de una manadera com John
* 2007: I Believe in America com Rodney
* 2007: Descent com Jared's Friend
* 2007: Without a Trace com Hugh Dolan (un episodi)
* 2008: Imaginary Bitches com Bruce (un episodi)
* 2011: L.A. Noire com a Cole Phelps (videojoc)

## Referències

* ↑ IMDB Biography
* ↑ «L A Noire preview: finally the videogame that feels like a film». The Telegraph, 15-12-2010. [Consulta: 21 gener 2011].
# Ri Song-Hui

Ri Song-Hui (Corea del Nord 1978) és una aixecadora nord-coreana, guanyadora de dues medalles olímpiques.

## Biografia

Va néixer el 1978 en Corea del Nord.

## Carrera esportiva

Va participar, als 21 anys, en els Jocs Olímpics d'Estiu de 2000 realitzats a Sydney (Austràlia), on va aconseguir guanyar la medalla de plata en la prova femenina de pes lleuger (-58 kg), un metall que aconseguí revalidar en els Jocs Olímpics d'Estiu de 2004 realitzats a Atenes (Grècia). Al llarg de la seva carrera ha guanyat quatre medalles en el Campionat del Món d'halterofília, una d'elles d'or, i dues medalles en els Jocs Asiàtics, una d'elles també d'or.

## Referències

* ↑ «Ri Song-Hui» (en anglès). www.olympic.org.
# Voreres de Nova York

Voreres de Nova York (títol original: Sidewalks of New York) és una pel·lícula estatunidenca del 2001 dels gèneres comèdia i drama que està escrita i dirigida per Edward Burns, que també apareix en el llargmetratge. La trama segueix els vuit cicles de la vida de sis residents de Manhattan i les interconnexions formen un cercle que posa a cada un d'ells en molt menys del proverbial sis graus de separació dels altres.

## Argument

Tommy és un novaiorquès del barri de Queens que ha aconseguit l'èxit i viu a Midtown. Ara que sembla tenir-ho tot, busca formar una família. Després de trencar un llarg festeig, torna cautelosament al món de les cites de la mà de Carpo, un seductor que assegura haver-se ficat al llit amb més de cinc-centes dones. Sempre es comporta com el presentador de televisió que és, i contempla el sexe com un concurs. Així, en la Gran Illa, entre sis milions de persones, sis personatges van a la recerca de l'amor i la felicitat. Els coquetejos i les especulacions formaran part del joc.

## Crítica

* "Bona, senzilla (...) Vivíssima, captivadora"

## Repartiment

* Edward Burns: Tommy Reilly
* Rosario Dawson: Maria Tedesko
* David Krumholtz: Benjamin Bazler
* Brittany Murphy: Ashley
* Stanley Tucci: Griffin Ritso
* Heather Graham: Annie Matthews
* Dennis Farina: Carpo

## Referències

* ↑ «Sidewalks of New York». The New York Times.
* ↑ Fdez. Santos, Ángel El País.
# Foxcatcher

Foxcatcher (títol original en anglès: Foxcatcher) és una pel·lícula de 2014, dirigida per Bennett Miller i protagonitzada per Steve Carell, Channing Tatum i Mark Ruffalo. Basada en la història real del medallista olímpic Mark Schultz, el guió va ser escrit per E. Max Frye i Dan Futterman. La pel·lícula va competir per la Palma d'or al Festival de cinema de Cannes de 2014 i Miller va guanyar el premi al Millor Director. La pel·lícula s'ha doblat al català.

## Referències

* 1 2 «Foxcatcher». Base de Dades Cinema en Català. [Consulta: 23 maig 2022].
* ↑ Stephanie Merry. «2015 Oscar nominations: Complete list; ‘Selma’ snubbed; ‘Birdman' and ‘The Grand Budapest Hotel' lead with nine». The Washington Post, 15-01-2015.
# Shinnston

Shinnston és una població dels Estats Units a l'estat de Virgínia de l'Oest. Segons el cens del 2000 tenia 2.295 habitants.

## Demografia

Segons el cens del 2000, Shinnston tenia 2.295 habitants, 982 habitatges, i 657 famílies. La densitat de població era de 515,2 habitants per km².
Dels 982 habitatges en un 27,2% hi vivien nens de menys de 18 anys, en un 53,4% hi vivien parelles casades, en un 11% dones solteres, i en un 33% no eren unitats familiars. En el 30,1% dels habitatges hi vivien persones soles el 17,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,9.
Per edats la població es repartia de la següent manera: un 20,9% tenia menys de 18 anys, un 9,5% entre 18 i 24, un 24% entre 25 i 44, un 25,7% de 45 a 60 i un 19,9% 65 anys o més.
L'edat mediana era de 41 anys. Per cada 100 dones de 18 o més anys hi havia 83,2 homes.
La renda mediana per habitatge era de 26.786 $ i la renda mediana per família de 38.207 $. Els homes tenien una renda mediana de 29.609 $ mentre que les dones 20.156 $. La renda per capita de la població era de 16.352 $. Entorn del 14,2% de les famílies i el 18,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shinnston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Shinnston». American Fact Finder. Oficina del Cens dels Estats Units, 12-01-2010.
# Fora de la llei

Fora de la llei (original: The Outlaw) és un western estatunidenc de 1943, dirigit i produït per Howard Hughes. Aquesta pel·lícula ha estat doblada al català.
Acabada el 1941, la pel·lícula no va poder sortir fins al 1943 de manera limitada, i el 1946 de manera generalitzada. Això era per l'obstinació d'Hughes a desafiar el Codi Hays i l'administració de la censura dirigida per Joseph I. Breen. Els plans insistents dels pits de Jane Russell, i el lloc atorgat a aquests en el cartell de la pel·lícula, van ser el principal element per carregar-se la pel·lícula. Una controvèrsia que va fer molt per l'èxit i la posteritat de l'obra.

## Argument

Pat Garrett i Doc Holliday són vells amics. La seva amistat s'esquerdarà quan Billy the Kid roba el cavall de Doc. Se segueix un joc del gat i la rata entre els tres homes i una relació d'amor-odientre el Kid i Doc.
El personatge de Jane Russell, Rio, té un paper secundari. Intenta, en principi, matar Billy the Kid per venjar el seu germà. Més tard, s'assabenta que és amic d'en Doc. Pren cura del Kid durant la seva convalescència, més interessat pel seu cavall que no pas per ella.

## Repartiment

* Jane Russell: Rio McDonald :
* Jack Buetel: Billy el Nen
* Thomas Mitchell: Pat Garrett
* Walter Huston: Doc Holliday
* Mimi Aguglia: Guadalupe
* Joe Sawyer: Charley
* Gene Rizzi: L'estranger

## Referències

* ↑ «Fora de la llei». Goita què fan, ara!. [Consulta: 2 gener 2023].
* ↑ «The Outlaw». The New York Times.

## Enllaços externs

* Web oficial Arxivat 2016-03-14 a Wayback Machine.
# Ryom Chun-ja

Ryom Chun-ja (Corea del Nord, 19 de novembre de 1942) va ser una jugadora de voleibol nord-coreana que va competir durant la 1970.
El 1972 va prendre part en els Jocs Olímpics de Múnic, on guanyà la medalla de bronze en la competició de voleibol.

## Referències

* ↑ «Ryom Chun-Ja Olympic Results». sports-reference.com. Arxivat de l'original el 18 d’abril 2020. [Consulta: 3 juny 2019].
# El vagabundo y la estrella

El vagabundo y la estrella és una pel·lícula espanyola de gènere comèdia-musical estrenada en 1960, codirigida per Mateo Cano i José Luis Merino i protagonitzada en els papers principals per Alfredo Kraus, Ana Esmeralda i Antonio Casal.
Es tracta de la segona incursió de Kraus com a actor en el món del cinema després de la pel·lícula Gayarre de 1959.
La B.S.O. de la pel·lícula va ser editada pel segell discogràfic Carillon, propietat del mateix Alfredo Kraus. D'aquest enregistrament discogràfic, el mestre Enrique Belenguer Estela va dirigir les 6 àries d'òpera (la Cara A del primigeni disc de vinil) i el mestre Salvador Ruiz de Luna va dirigir les 4 cançons compostes per ell mateix ex profeso per a la pel·lícula, a més d'altres 2 composicions (la Cara B del primigeni disc de vinil).

## Argument

Un jove i famós cantant d'òpera és contínuament assetjat pels paparazzi, la premsa i les multituds de fans. Per això decideix canviar de vida per romandre en l'anonimat i es trasllada a viure a Espanya. Durant el trajecte és assaltat per uns lladres que li roben el cotxe i els diners, però coneix a Bartolo, un rodamon amb qui entaula una entranyable amistat. Una vegada a Espanya coneix a Mercedes, una ballarina maca i reeixida, que el tracta com si fos pobre, ja que ell decideix no explicar-li la veritat.

## Repartiment

* Alfredo Kraus com Jorge Salcedo / Peter Kaufman
* Ana Esmeralda com Mercedes Abril
* Antonio Casal com Bartolo
* Ángela Bravo
* José Calvo com Eufrasio
* Isarco Ravaioli
* Antonio Puga
* Celia Foster
* Aníbal Vela
* Josefina Serratosa
* Ena Sedeño
* Julio Goróstegui
* Juan Cortés
* Manuel Arbó
* Rufino Inglés
* Charito Trallero
* Diana Lorys
* Mara Laso
* Montserrat Laguna
* Paula Martel
* Ángel Calero
* Juan Cazalilla
* Luis Vilar
* Anastasio Campoy
* Ángel del Pozo
* José Luis Uribarri
* Antonio Molino Rojo

## Referències

* ↑ «El vagabundo y la estrella». [Consulta: 23 abril 2020].
* ↑ «El vagagundo y la estrella con Alfredo Kraus». [Consulta: 23 abril 2020].
* ↑ «Alfredo Kraus – El Vagabundo Y La Estrella (Banda Sonora Original De La Película)». [Consulta: 23 abril 2020].

## Enllaços externs

* El vagabundo y la estrella a YouTube
# La fuga de Logan

La fuga de Logan (títol original en anglès: Logan's Run) és una pel·lícula de Michael Anderson estrenada el 1976. Ha estat doblada al català. Basada en la novel·la La fuga de Logan de George Clayton Johnson i William F. Nolan.

## Argument

La fuga de Logan se situa en un món (suposat) post-apocalíptic on els humans viuen tancats en ciutats bombolles, en l'any 2274. El seu mode de vida, gestionat per ordinadors i automatismes, és molt agradable. Però amb la finalitat de limitar la sobrepoblació i de poder gestionar els recursos alimentaris racionats, la vida dels individus s'ha limitat a 30 anys, edat al qual tothom és convidat a una cerimònia pública anomenada el carrusel, on, sota cobertura de renaixença, el seu cos és purament i simplement desintegrat. Per detectar aquesta fase, un rellotge de vida (lifeclock), amb forma de cristal, és implantat en el palmell de cada humà i canvia de color quan s'acosta l'últim dia.
La majoria de les residents accepten aquesta vaga promesa de renaixença, però alguns han comprès que això no és més que una simple execució per regular la demografia. Entren a la clandestinitat per evitar el Carrusel. Per acorralar aquests fugitius (Runners en la V.O.), l'ordinador de la ciutat ha creat un cos d'agents (Sandmen o agents DS en la V.O.), que s'encarreguen de perseguir i exterminar els fugitius.

## Repartiment

* Michael York: Logan 5
* Jenny Agutter: Jessica 6
* Richard Jordan: Francis 7
* Roscoe Lee Browne: Box
* Greg Lewis: Cub
* Michelle Stacy: Mary 2
* Farrah Fawcett: Holly
* Michael Anderson Jr.: Doc, « New You Facility »
* Peter Ustinov: Ballard

## Premis i nominacions
### Premis

Premis especial L.B. Abbott per Glen Robinson, Matthew Yuricich pels efectes visuals

### Nominacions

* Oscar a la millor fotografia per Ernest Laszlo
* Oscar a la millor direcció artística per Dale Hennesy

## Referències

* ↑ esadir.cat. La fuga de Logan. esadir.cat.
* ↑ La fuga de Logan, George Clayton Johnson i William F.Nolan, Editorial Hidra, 1967, España.
* ↑ «Logan's run». The New York Times.

## Enllaços externs

* L'univers de L'Âge de cristal Arxivat 2015-08-01 a Wayback Machine.: lloc dedicat al film, a la sèrie i a l'univers de Logan's Run